ຈີນຈະທົບທວນ ນະໂຍບາຍຂາຍອາວຸດ ໃຫ້ຕ່າງປະເທດ
ຈີນກ່າວວ່າ ຕົນຈະທົບທວນເບິ່ງ ການຂາຍສິນຄ້າ ທາງທະຫານຂອງຕົນ ໃຫ້ເຄັ່ງຄັດຂຶ້ນກວ່າເກົ່າ.
ຈີນກ່າວໃນວັນອັງຄານມື້ນີ້ວ່າ ພວກເຈົ້າໜ້າທີ່ຈະກວດກາເບິ່ງວ່າກົດລະບຽບຕ່າງໆໄດ້ຖືກລະ ເມີດຫລືບໍທີ່ພວກບໍລິສັດຜະລິດອາວຸດຈີນພົບປະໃນເດືອນກໍລະກົດຜ່ານມາກັບພວກຕົວແທນ ພິເສດຂອງລັດຖະບານພາຍໃຕ້ການນໍາພາຂອງທ່ານມວມມາກາດດາຟິທີ່ປົກຄອງປະເທດໃນ ເວລານັ້ນ ທ່ານນາງ Jiang Yu ໂຄສົກປະຈໍາກະຊວງການຕ່າງປະເທດຈີນກ່າວວ່າ ໃນວັນພຸດມື້ອື່ນນີ້ ລັດຖະບານຈະເພີ່ມການກໍາກັບດູແລເບິ່ງການສົ່ງອອກສິນຄ້າທາງດ້ານທະຫານໃຫ້ເຄັ່ງຄັດ ຂຶ້ນກວ່າເກົ່າ ທ່ານນາງ Jiang Yu ກ່າວຕື່ມວ່າ ຄວາມສໍາພັນກັບລັດຖະບານຊົ່ວຄາວພາຍໃຕ້ການ ນໍາພາຂອງພວກກະບົດກໍາລັງດໍາເນີນໄປຢ່າງລາບລື້ນ ແລະວ່າ ຈີນຈະຮັບຮູ້ສະພາປົກ ຄອງແຫ່ງຊາດລະຍະຂ້າມຜ່ານຂອງຝ່າຍກະບົດເວລາໃດຫາກເໝາະສົມ ແຕ່ທ່ານນາງບໍ່ ໄດ້ແຈ້ງໃຫ້ຊາບວ່າແມ່ນເວລາໃດ ຈີນໄດ້ຮັບຮູ້ໃນເວລານຶ່ງມື້ກ່ອນໜ້ານີ້ວ່າ ພວກຊ່ອຍວຽກທ່ານກາດດາຟີໄດ້ຢູ່ໃນກຸງປັກ ກິງເພື່ອພະຍາຍາມຊອກຊື້ອາວຸດທີ່ທັນສະໄໝສໍາລັບໃຊ້ຕໍ່ຕ້ານພວກກໍາລັງຝ່າຍກະບົດທີ່ ພວມບຸກຄືບໜ້າຢູ່ນັ້ນ ເອກກະສານຕ່າງໆທີ່ໜັງສືພິມການາດາສະບັບນຶ່ງຄົ້ນພົບໃນກຸງ ຕຣີໂປລີສະແດງໃຫ້ຮູ້ວ່າ ບັນດາບໍລິສັດຜະລິດອາວຸດຈີນໄດ້ສະເໜີຂາຍອາວຸດໃຫ້ລີເບຍ ເປັນມູນຄ່າປະມານ 200 ລ້ານໂດລາ